Document ID: /roh_data/filtered/fineweb-2-filterrobots_roh.jsonl.gz/11110

Anc 100'000 persunas pli pauc avevan visità la festa d'october dal 2001,sco las autoritads da Minca scrivan. Gia l'onn passà era il dumber da visitaders sa sminuì per 400'000 sin 5,9 milliuns persunas .
Era schi haja gì pli paucs giasts saja l'atmosfera stada buna durant la «Wiesn». Tut en tut sajan ils vendaders, ils ustiers ed ils giugadurs cuntents.
Las raschuns èn tenor la citad l'aura miserabla e probablamain era quitads pervi da la segirezza. Suenter l'attatga a Minca aveva la citad auza las mesiras da segirezza. L'emprima giada era il territori da la festa circumdà dal tuttafatg d'ina saiv. Tastgas grondas cun dapli che trais liters plaz eran scumandadas.
RR novitads 16:00